Diari Oficial de la Generalitat Valenciana


Sumari del DOGV 5566, del 30-07-2007 (2007/9911)

DECRET 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2007/07/27/117/dof/vci/html**

### Dades del document

Número de DOGV
:   5566

Data del DOGV
:   30-07-2007

Secció del DOGV
:   I. DISPOSICIONS GENERALS

Número del document
:   2007/9911


Data del document
:   27-07-2007

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Conselleria Infraestructures i Transport
    * administració regional
    * legislació
    * reglament intern

DECRET 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport. [2007/9911]  
El Decret 7/2007, de 28 de juny, del president de la Generalitat, determina les conselleries en què s'organitza l'administració de la Generalitat, entre les quals es troba la conselleria d'Infraestructures i Transport, i li assigna les competències en matèria d'obres públiques, transports, ports, aeroports i energia.  
D'una altra banda, el Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, modifica l'estructura orgànica de la conselleria d'Infraestructures i Transport i crea la Direcció General de Transports i Logística i la Direcció General de Ports, Aeroports i Costes.  
Com a conseqüència de les modificacions, és necessari dictar una nova norma que regule l'estructura orgànica i funcional de la conselleria d'Infraestructures i Transport i que determine les funcions que s'atribuïxen als òrgans superiors, als centres directius que la componen, així com a les unitats administratives de superior rang que s'adscriuen a cada un d'estos.  
Per tot això, de conformitat amb el que establixen els articles 28.f) i 64 de la Llei del Consell, a proposta del conseller d'Infraestructures i Transport i amb la deliberació prèvia del Consell, en la reunió del dia 27 de juliol de 2007,  
DECRETE  
TÍTOL I  
Disposicions generals  
CAPÍTOL I  
Dels òrgans de la conselleria  
Article 1  
La conselleria d'Infraestructures i Transport, màxim òrgan responsable del Consell de la Generalitat en matèria d'obres públiques, transports, ports, aeroports i energia, s'organitza, per a l'exercici de les competències que legalment té atribuïdes de la manera que disposa el present decret.  
Article 2  
1. L'organització de la conselleria d'Infraestructures i Transport s'estructura en tres nivells: òrgans superiors, nivell directiu i nivell administratiu.  
2. Per raó del territori i àmbits de competència, l'organització de la conselleria s'estructura en servicis centrals i en servicis perifèrics o territorials.  
Article 3  
Els òrgans superiors de la conselleria d'Infraestructures i Transport són el conseller i la Secretaria Autonòmica d'Infraestructures i Transport.  
Article 4  
1. El nivell directiu s'integra per les unitats següents:  
- La Sotssecretaria.  
- Les direccions generals.  
2. Les direccions generals que integren la conselleria d'Infraestructures i Transport són les següents:  
- Obres Públiques.  
- Transports i Logística.  
- Ports, Aeroports i Costes.  
- Energia.  
Article 5  
En els casos d'absència o malaltia del titular del departament, s'aplicarà el que disposa l'apartat i) de l'article 12.1 de la Llei del Consell 5/1983, de 30 de desembre. Fins que es resolga la substitució, les funcions d'aquell o aquella com a titular del departament, a excepció de les que li corresponen com a membre del Consell de la Generalitat, seran exercides temporalment seguint l'orde de prelació següent pel titular de la: Secretaria Autonòmica, Sotssecretaria, Direcció General d'Obres Públiques, Direcció General de Transports i Logística, Direcció General de Ports, Aeroports i Costes i Direcció General d'Energia.  
Este orde s'aplicarà així mateix, a l'efecte de la seua substitució, per a la Secretaria Autonòmica, Sotssecretaria i direccions generals.  
El que establixen els paràgrafs anteriors s'entén sense perjuí del que, si és el cas, dispose el conseller mitjançant una resolució.  
Article 6  
1. El nivell administratiu de la conselleria d'Infraestructures i Transport està integrat per la resta de les unitats, sota la dependència de la Secretaria Autonòmica, la Sotssecretaria, les direccions generals o directament del conseller.  
2. La Secretaria General Administrativa, amb la màxima jerarquia del nivell administratiu, atendrà tots els servicis generals de la conselleria, sota la dependència de la Sotssecretaria.  
Article 7  
1. La Junta Superior de Transports i les juntes arbitrals del Transport són òrgans col·legiats integrats en la conselleria d'Infraestructures i Transport que continuaran regulant-se per la seua normativa específica en tot allò que no siga modificat pel present reglament.  
2. Ferrocarrils de la Generalitat Valenciana, l'Entitat Pública de Transport Metropolità de València, l'Agència Valenciana de l'Energia i l'Ens Gestor de la Xarxa de Transport i de Ports de la Generalitat són ens de dret públic, es regixen per la seua normativa específica i es relacionen amb el Consell de la Generalitat a través de la conselleria d'Infraestructures i Transport.  
TÍTOL II  
De l'estructura i funcions dels òrgans superiors,   
directius i servicis centrals de la conselleria  
CAPÍTOL I  
Del conseller  
Secció primera  
De les funcions del conseller  
Article 8  
El conseller és l'autoritat superior de la conselleria, té totes les competències inherents al seu càrrec i, en particular, les funcions següents:  
- Proposar al Consell de la Generalitat el nomenament i el cessament dels alts càrrecs del departament.  
- Preparar i presentar al Consell de la Generalitat els avantprojectes de llei, propostes d'acord i projectes de decret relatius a les qüestions pròpies del departament i referendar estos últims una vegada aprovats.  
- Formular motivadament l'avantprojecte de pressupost de la conselleria.  
- Exercir la potestat reglamentària en les matèries pròpies de la conselleria, en forma d'ordes.  
- Proposar al Consell de la Generalitat, per a la seua aprovació, l'estructura i organització de la conselleria.  
- Executar els acords del Consell de la Generalitat en el marc de les seues competències.  
- Resoldre en via administrativa els recursos que s'interposen contra resolucions del secretari autonòmic i de la Sotssecretaria i dels òrgans col·legiats de la conselleria, llevat de les excepcions que establisquen les lleis.  
- Resoldre els conflictes d'atribucions que sorgisquen entre distints òrgans i autoritats de la conselleria.  
- Exercir les funcions que li corresponguen respecte de les entitats adscrites a la conselleria.  
- Disposar les despeses pròpies dels servicis de la conselleria dins dels límits legals i pressupostaris i les propostes de pagaments corresponents.  
- Exercir les facultats ordinàries en matèria de contractació administrativa i expropiacions, dins dels límits legals i pressupostaris.  
- Aprovar els projectes de concessió administrativa i exercir les facultats ordinàries per al seu atorgament i extinció, dins dels límits legals i pressupostaris.  
- Presidir els òrgans col·legiats dependents de la conselleria.  
- Exercir qualssevol altres facultats que li atribuïren les lleis, els reglaments, el Consell de la Generalitat o el president de la Generalitat.  
Secció segona  
De les unitats que depenen directament del conseller  
Article 9  
1. El Consell de Direcció és l'òrgan col·legiat d'assessorament i d'assistència al conseller en l'elaboració, la coordinació i l'execució del programa d'actuacions del departament. Sota la presidència del titular de la conselleria, el Consell de Direcció està integrat pel titular de la Secretaria Autonòmica, Sotssecretaria, les direccions generals i el director del Gabinet del conseller, el qual exercirà la secretaria del Consell esmentat.  
2. A les sessions del Consell de Direcció podran assistir, a més, els directors, els caps o els responsables de centres, òrgans, unitats o ens adscrits al departament, quan el conseller ho estime convenient.  
3. El Consell de Direcció pot reunir-se en ple o en comissions. Es podran constituir totes les comissions que acorde el titular del departament, qui determinarà els membres que hagen d'integrar-les i designarà les persones que hagen d'exercir la presidència i la secretaria, sense perjuí que exercisca la facultat de presidir-les personalment.  
4. El Gabinet del conseller és l'òrgan de suport, d'assessorament i d'assistència immediata al titular de la conselleria, de qui depén directament. S'ocuparà igualment de les relacions institucionals de la conselleria.  
5. Igualment, el conseller pot acordar, sempre que ho estime convenient, la constitució d'altres òrgans o comissions de caràcter consultiu i d'assessorament, per a matèries concretes o assumptes específics, amb la composició que en cada cas determine.  
CAPÍTOL II  
De la Secretaria Autonòmica  
Article 10  
La Secretaria Autonòmica és l'òrgan superior, sota la dependència del conseller, al qual correspon dirigir i coordinar els centres directius que s'adscriguen sota la seua dependència, així com les unitats administratives integrades en estos, i respondrà davant del conseller de la gestió de les matèries encomanades.  
Article 11  
1. Són funcions del secretari autonòmic d'Infraestructures i Transport:  
- Impulsar i coordinar la consecució dels programes i l'execució dels projectes de les direccions generals d'Obres Públiques, Transports i Logística; Ports, Aeroports i Costes, i Energia, i controlar i supervisar el compliment dels objectius que fixe el conseller.  
- Resoldre els recursos que s'interposen contra les resolucions de les direccions generals citades que no esgoten la via administrativa.  
- Qualssevol altres que li atribuïsca el conseller.  
2. Sota la dependència de la Secretaria Autonòmica d'Infraestructures i Transport estan els centres directius següents: Direcció General d'Obres Públiques, Direcció General de Transports i Logística; Direcció General de Ports, Aeroports i Costes, i Direcció General d'Energia.  
Article 12  
El director general d'Obres Públiques, sota la superior direcció del conseller i del secretari autonòmic d'Infraestructures i Transport, exercirà les funcions previstes en l'article 70 de la Llei de Consell i, en particular, les següents:  
- Elaborar propostes de planificació, programes d'inversió i pressupostos, i gestionar, supervisar i controlar les obres i els servicis inclosos en els corresponents programes d'actuació, així com l'elaboració de programes i informes de tot el que concernix a l'àrea de la seua competència.  
- Promoure els estudis i la normativa tècnica relacionada amb les matèries de la seua competència.  
- La planificació, la construcció, la gestió, l'explotació, la conservació i la senyalització de la xarxa de carreteres de titularitat de la Generalitat, així com les altres funcions que li atribuïx la legislació sobre carreteres.  
- La planificació i el desenvolupament de les actuacions pròpies d'infraestructura d'arquitectura, actuacions urbanes, patrimoni arquitectònic i urbà, equipaments i sòl.  
- Les que en el futur poguera encomanar-li el titular de la conselleria, per delegació de les pròpies o per desenvolupament i complement de la normativa vigent.  
Article 13  
Per al desenvolupament de les seues funcions, la Direcció General d'Obres Públiques s'estructura en les unitats següents:  
- Divisió de Carreteres.  
- Divisió d'Arquitectura i Infraestructures Urbanes.  
Les divisions de Carreteres i d'Arquitectura i Infraestructures Urbanes són unitats administratives amb rang d'àrea i exercixen cada una d'estes les funcions encomanades pel director general en les matèries respectives. En especial, s'encomana a les divisions l'execució, la gestió i el control dels plans i dels programes d'actuació; la proposició de programes, projectes, obres i contractes que desenvolupen els objectius establits pel director general d'Obres Públiques, així com la direcció i la inspecció de les actuacions corresponents a l'execució dels programes esmentats.  
Al capdavant de cada una d'estes unitats es troba un cap de Divisió, que coordinarà i desenvoluparà les funcions pròpies de la Divisió i les que poguera delegar-los el director general.  
A la Divisió de Carreteres correspon:  
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- Les funcions de desenvolupament i de seguiment del Pla de Carreteres de la Comunitat Valenciana, així com la seua coordinació amb altres institucions; la formulació de les propostes de programació anual o plurianual de les inversions; la gestió dels plans específics, projectes i estudis derivats d'este; l'elaboració de la normativa bàsica, i l'harmonització entre la planificació viària i la planificació urbanística i territorial.  
- Les funcions encaminades a millorar la seguretat viària de les carreteres, en allò que concernix a l'anàlisi, al diagnòstic i a la planificació d'actuacions, així com al seu desenvolupament i coordinació amb altres institucions; els aspectes relatius a la gestió i informació de la carretera, seguiment del trànsit viari, els seus elements patrimonials i els seus servicis complementaris quant al seu estat, ús i funcionament, especialment la coordinació en matèria de protecció civil amb les altres institucions.  
- Les funcions derivades de l'explotació i la conservació de la xarxa de carreteres de la Generalitat.  
A la Divisió d'Arquitectura i Infraestructures Urbanes correspon:  
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- La proposta de programació d'actuacions directes i la seua gestió, en matèria d'arquitectura, infraestructures urbanes, actuacions en nuclis històrics i altres àrees urbanes, espais públics, patrimoni arquitectònic i urbà, equipament i gestió de sòl. Li correspon, així mateix, la formulació de propostes de desplegament normatiu i tutela de les actuacions competència de la Divisió.  
- La preparació i el desenvolupament d'actuacions per a la redacció d'estudis, avantprojectes, projectes i plans, i la gestió i supervisió d'estos i de les seues modificacions i incidències.  
- Supervisió de les actuacions de l'Oficina Riva Ciutat Vella de València.  
Article 14  
El director general de Transports i Logística, sota la direcció superior del conseller i del secretari autonòmic d'Infraestructures i Transport, exercirà les funcions previstes en l'article 70 de la Llei de Consell i, en particular, les següents:  
- Elaborar propostes de planificació, programes d'inversió i pressupostos, i gestionar, supervisar i controlar les obres i servicis inclosos en els corresponents programes d'actuació, així com l'elaboració de programes i informes de tot el que concernix a l'àrea de la seua competència.  
- Promoure els estudis i la normativa tècnica relacionada amb les matèries de la seua competència.  
- La planificació del sistema de transports de la Comunitat Valenciana i l'impuls de les activitats logístiques, així com l'execució d'aquelles actuacions directes realitzades per la Generalitat en estes matèries.  
- La gestió administrativa de l'ordenació i l'explotació dels servicis de transports que no siguen competència dels ens metropolitans de transports.  
- La inspecció dels servicis de transport i l'aplicació de les previsions legals en matèria sancionadora.  
- La proposta i la gestió de l'ordenació del transport de mercaderies i viatgers que tinga l'origen i la destinació dins del territori de la Comunitat Valenciana.  
- Exercir les actuacions necessàries per a l'adequada coordinació de la política de transports amb les distintes administracions competents.  
- L'elaboració de plans de seguretat en el transport.  
- Les que en el futur poguera encomanar-li el titular de la conselleria, per delegació de les pròpies o per desenvolupament i complement de la normativa vigent.  
Article 15  
La Direcció General de Transports i Logística per al desenvolupament de les seues funcions s'estructura en les unitats següents:  
- Divisió d'Infraestructura del Transport.  
- Divisió de Logística i Planificació.  
Les divisions d'Infraestructura del Transport i de Logística i Planificació són unitats administratives amb rang d'àrea i exercixen cada una d'estes les funcions encomanades pel director general en les matèries respectives. En especial, s'encomana a les divisions l'execució, la gestió i el control dels plans i programes d'actuació; la proposició de programes, projectes, obres i contractes que desenvolupen els objectius establits pel director general de Transports i Logística, així com la direcció i la inspecció de les actuacions corresponents a l'execució dels programes citats.  
Al capdavant de cada una d'estes unitats es troba un cap de Divisió que coordinarà i desenvoluparà les funcions pròpies de la Divisió i les que poguera delegar-los el director general.  
A la Divisió d'Infraestructura del Transport correspon:  
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- L'elaboració de propostes de planificació de les infraestructures de transport de la Comunitat Valenciana. El desenvolupament, el seguiment i l'execució dels plans corresponents, la coordinació amb altres institucions implicades, i l'impuls i l'execució dels plans sectorials resultants.  
- La gestió dels programes d'actuació, per mitjà de l'elaboració dels projectes i l'execució de les obres corresponents.  
A la Divisió de Logística i Planificació correspon:  
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- Elaborar propostes per a l'impuls de la logística i la intermodalitat del transport de mercaderies.  
- L'elaboració de propostes de planificació de transport terrestre i de logística.  
- La coordinació i la gestió dels diversos modes de transport.  
- El desenvolupament de les funcions de formació, tant del personal d'administració del transport com de les empreses transportistes, en matèries de transport terrestre.  
Article 16  
El director general de Ports, Aeroports i Costes, sota la direcció superior del conseller i del secretari autonòmic d'Infraestructures i Transport, exercirà les funcions previstes en l'article 70 de la Llei de Consell i, en particular, les següents:  
- Elaborar propostes de planificació, programes d'inversió i pressupostos, i gestionar, supervisar i controlar les obres i servicis inclosos en els corresponents programes d'actuació, així com l'elaboració de programes i d'informes de tot el que concernix a l'àrea de la seua competència.  
- Promoure els estudis i la normativa tècnica relacionada amb les matèries de la seua competència.  
- La planificació, la construcció, la gestió, l'explotació, la prestació de servicis, la conservació, la senyalització, la policia i la vigilància dels ports que no siguen d'interés general de l'Estat, així com les altres funcions que li atribuïx la legislació sobre ports.  
- Coordinar i impulsar la política de la Generalitat amb les autoritats portuàries i aeroportuàries i emetre els informes preceptius a l'administració de l'Estat en matèries de la seua competència.  
- Dirigir i coordinar les relacions amb els concessionaris i usuaris de les instal·lacions comercials, esportives i pesqueres portuàries, així com potenciar les relacions amb les institucions vinculades amb el sector marítim.  
- La tutela i l'autorització de les obres i els usos en la zona de servitud de protecció en els termes de la Llei de Costes.  
- La coordinació i el seguiment de les actuacions de les diferents administracions amb incidència en el territori costaner.  
- Iniciar, instruir i resoldre expedients sancionadors per les infraccions previstes en la normativa vigent en matèria de la seua competència.  
- Les funcions en relació amb els aeròdroms i els aeroports que no tinguen la qualificació estatal d'interés general.  
- Les que en el futur poguera encomanar-li el titular de la conselleria, per delegació de les pròpies o per desenvolupament i complement de la normativa vigent.  
Article 17  
La Direcció General de Ports, Aeroports i Costes per al desenvolupament de les seues funcions s'estructura en les unitats següents:  
Divisió de Ports, Aeroports i Costes.  
Divisió d'Explotació i Conservació de Ports.  
Les divisions de Ports, Aeroports i Costes i d'Explotació i Conservació de Ports són unitats administratives amb rang d'àrea i exercixen cada una d'estes les funcions encomanades pel director general en les matèries respectives. En especial, s'encomana a les divisions l'execució, la gestió i el control dels plans i dels programes d'actuació; la proposició de programes, projectes, obres i contractes que desenvolupen els objectius establits pel director general de Ports, Aeroports i Costes, així com la direcció i la inspecció de les actuacions corresponents a l'execució dels programes esmentats.  
Al capdavant de cada una d'estes unitats es troba un cap de Divisió, que coordinarà i desenvoluparà les funcions pròpies de la Divisió i les que poguera delegar-los el director general  
A la Divisió de Ports, Aeroports i Costes correspon:  
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- L'execució, la gestió i el control dels plans i dels programes d'actuació; la proposició de programes, projectes, obres i contractes que desenvolupen els objectius establits pel director general, així com la direcció i inspecció de les obres corresponents.  
- La planificació del sector portuari i aeroportuari competència de la Generalitat, la redacció d'estudis, plans i projectes, i la direcció d'obres de nova infraestructura.  
- La coordinació de la vigilància de la zona de servitud de protecció de costes, amb l'informe de les autoritzacions i sancions en esta matèria. Igualment, li correspon l'emissió d'informes tècnics per a l'elaboració dels informes preceptius a l'administració de l'Estat en matèria de ports i costes.  
- La gestió de la coordinació i el seguiment de les actuacions de les diferents administracions amb incidència en el territori costaner.  
A la Divisió d'Explotació i Conservació de Ports correspon  
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- La direcció tècnica, la coordinació, la gestió, l'explotació, la prestació de servicis, la conservació i el manteniment dels ports competència de la Generalitat, així com la inspecció dels ports explotats en règim de concessió.  
- La tramitació d'expedients, l'emissió d'informes, el replantejament, el reconeixement final i la inspecció de les autoritzacions i concessions del domini públic portuari, així com la tramitació dels expedients sancionadors en matèria de disciplina portuària.  
Article 18  
El director general d'Energia, sota la direcció superior del conseller i del secretari autonòmic d'Infraestructures i Transport, exercirà les funcions previstes en l'article 70 de la Llei del Consell i, en particular, les següents:  
- Elaborar propostes de planificació, programes d'inversió i pressupostos, així com l'elaboració de programes i informes de tot el que concernix a l'àrea de la seua competència.  
- Promoure els estudis i la normativa tècnica relacionada amb les matèries de la seua competència.  
- La realització d'actuacions destinades a l'ordenació, el desenvolupament, el seguiment i el foment del sector energètic en els termes de la legislació vigent.   
- L'elaboració d'iniciatives normatives de caràcter energètic i el seu seguiment en el marc de les competències de l'administració autonòmica.   
- L'elaboració de propostes relatives a la planificació en matèria de producció, transport, distribució i consum d'energia.   
- La resolució d'expedients administratius en matèria d'energia i instal·lacions radioactives i de rajos X quan siga competència de l'administració autonòmica.   
- Si és el cas, l'inici, la instrucció i la resolució d'expedients sancionadors per les infraccions previstes en la normativa vigent en matèria d'energia, quan siga competència de l'administració autonòmica.  
- La recepció, el seguiment i l'elaboració de la informació sobre el sector energètic.  
- El seguiment de les polítiques energètiques en l'àmbit nacional i de la Unió Europea.  
- L'anàlisi de l'evolució i el seguiment dels desenvolupaments tecnològics de caràcter energètic i la contribució en la definició de les polítiques de foment de la innovació tecnològica en l'àmbit energètic en coordinació amb la Direcció General competent.  
- L'impuls i la realització d'iniciatives i de programes d'activitats per a la millora de l'estalvi i l'eficiència energètica, el foment de l'ús racional de l'energia, la diversificació energètica i el desenvolupament de les energies renovables.  
Article 19  
La Direcció General d'Energia per al desenvolupament de les seues funcions s'estructura en l'Àrea d'Energia.  
L'Àrea d'Energia és una unitat intermèdia entre el director general i els diferents servicis de la Direcció General i exercix les funcions encomanades en la matèria respectiva. En especial, s'encomana a l'Àrea l'execució, la gestió i el control dels plans i programes d'actuació; la proposició de programes i contractes que desenvolupen els objectius establits pel director general d'Energia, així com la direcció i la inspecció de les actuacions corresponents a l'execució dels programes citats.  
Al capdavant d'esta unitat es troba un cap d'Àrea, que coordinarà i desenvoluparà les funcions pròpies de l'Àrea i les que poguera delegar-los el director general.  
A l'Àrea d'Energia correspon les funcions següents:   
- L'elaboració de la proposta de l'estat de despeses del programa pressupostari i de les seues modificacions, d'acord amb les directrius del director general.  
- La gestió i l'execució d'inversions i les seues incidències i la gestió d'aquells convenis de col·laboració amb altres administracions i entitats que s'estime convenient.  
- La coordinació amb altres organismes que tinguen competència en les matèries respectives.  
- L'elaboració d'anàlisi, estudis, informes i propostes destinades a l'ordenació, desenvolupament, foment, iniciatives normatives, plans d'actuació, control i seguiment del sector energètic.   
- L'elaboració d'estudis, informes, comunicacions i propostes sobre resolució d'expedients administratius en matèria d'energia i d'instal·lacions radioactives i de rajos X quan siga competència de l'administració autonòmica.  
- La planificació, la programació, el seguiment i l'avaluació d'actuacions administratives relatives a la política energètica desenvolupada per la Direcció General.   
- L'organització, la tramitació i la gestió administrativa i el seguiment pressupostari de plans, programes, projectes i altres actuacions de foment i desenvolupament de política energètica.   
- L'elaboració d'estudis i propostes sobre procediments i organització en matèria energètica.  
- En general, qualsevol altra que en l'àmbit del sector energètic i de conformitat amb la normativa vigent siga encomanada per al desenvolupament de les funcions de la Direcció General.   
CAPÍTOL III  
De la Sotssecretaria  
Article 20  
La Sotssecretaria, directament dependent del conseller i sota la seua direcció superior, du a terme la inspecció dels servicis de la conselleria i exercix la direcció de tot el personal d'esta, dirigix i impulsa els servicis comuns del departament i assistix els òrgans superiors i els restants òrgans directius de la conselleria.   
Article 21  
1. Correspon al sotssecretari exercir les funcions a què es referix amb caràcter general l'article 69 de la Llei 5/1983, de 30 de desembre, del Consell i, en particular:   
- Executar les ordes del conseller i exercir les funcions que este li delegue.  
- Informar sobre els assumptes que el conseller haja de sotmetre al Consell de la Generalitat o al president de la Generalitat, així com totes les disposicions de caràcter general que puguen emanar de la conselleria o afectar la seua estructura o funcionament.  
- Elaborar projectes o plans d'actuació i programes de necessitats, així com l'avantprojecte dels pressupostos de la conselleria.  
- Prestar assistència tècnica al conseller, al secretari autonòmic i als directors generals en tot el que es requerisca.  
- Informar el personal directiu de la conselleria de la procedència legal i viabilitat econòmica dels seus programes d'actuacions i establir les vies necessàries per a mantindre informats tots els centres directius de les activitats de la conselleria.  
- Proposar normes generals sobre adquisició de material i totes les disposicions que afecten el funcionament dels servicis.  
- Proposar la millora i el perfeccionament dels servicis dels distints centres de la conselleria i preparar les qüestions relatives a la seua organització i mètode de treball, atenent principalment als seus costos i rendiment.  
- Dirigir i facilitar la formació d'estadístiques sobre les matèries de competència del Consell, en allò que afecte la conselleria, en col·laboració amb l'Institut Valencià d'Estadística o altres organismes que es consideren convenients.  
- Preparar compilacions de les disposicions vigents que afecten la conselleria, proposar les refoses i les revisions dels textos legals que es consideren oportunes i cuidar de les publicacions tècniques, periòdiques o no, de la conselleria.  
- La coordinació i la gestió dels fons europeus o d'altres administracions públiques destinades a la conselleria.  
- Dirigir i supervisar la gestió de la Secretaria General Administrativa.  
- Qualssevol altres que li assignen les lleis i els reglaments, així com les que en el futur poguera encomanar-li el titular de la conselleria, per delegació de les pròpies o per desenvolupament i complement de la normativa vigent.  
2. La Sotssecretaria coordinarà la tasca de l'Advocacia General de la Generalitat amb els òrgans directius i superiors de la conselleria. L'Advocacia General de la Generalitat prestarà les seues funcions a la conselleria d'Infraestructures i Transport, de conformitat amb el que establixen els articles 17 i següents del Decret 84/2006, de 16 de juny, del Consell, pel qual es va aprovar el Reglament de l'Advocacia General de la Generalitat.  
Article 22  
La Sotssecretaria, per al desenvolupament de les funcions referides, s'estructura en les unitats següents:  
- Secretaria General Administrativa.  
- Àrea d'Estudis i Documentació.  
A la Secretaria General Administrativa, amb el màxim rang administratiu, corresponen les funcions pròpies de la gestió de tots els servicis generals de la conselleria i, en especial, les següents:  
- En matèria economicofinancera i pressupostària, la programació econòmica, l'elaboració i la gestió del pressupost, la coordinació interna i externa, fins i tot amb altres administracions públiques, dels programes d'inversió i actuacions. L'elaboració i el disseny de la informació econòmica de la conselleria i l'establiment de criteris de racionalitat en la gestió pressupostària.  
- En matèria de finançament comunitari i d'altres administracions públiques, la proposta de projectes d'inversió per als fons europeus, incloent l'elaboració de programes i sol·licituds d'ajuda corresponents, la coordinació amb els gestors amb els projectes i les iniciatives i la gestió posterior dels projectes cofinançats per la Unió Europea.   
- En matèria de coordinació tècnica, la supervisió dels avantprojectes, projectes, certificats finals i liquidacions d'obra de conformitat amb el que disposa la legislació vigent. L'impuls de mesures per a la millora de la qualitat dels projectes.  
- En matèria d'organització i informàtica, establir criteris de modernització i estandardització, racionalització, simplificació, informatització i millora dels mètodes de treball, disseny i aplicació de la seguretat dels sistemes d'informació i d'infraestructures de comunicació pròpies i desenvolupament de les modernes tecnologies.   
- Impulsar i tramitar els expedients que comporten despesa que afecten totes les unitats de la conselleria. Organitzar la documentació, l'arxiu, el registre general de documents i la informació al públic. Coordinar i aplicar criteris d'economia en l'adquisició de mobiliari i material no inventariables, i control de despeses corrents. Elevar propostes sobre instal·lacions i manteniment dels locals de la conselleria.   
- En matèria de contractació i expropiacions, la gestió i la tramitació dels expedients relatius a l'expropiació i a la contractació administrativa.  
- En matèria de personal, tenint en compte les seues necessitats, proposar i executar la política de personal de la conselleria, així com l'aplicació de normes i directrius internes. Tramitar la creació de llocs i modificacions de la Relació de Llocs de Treball, selecció i provisió de llocs, situacions, jubilacions, baixes, permisos i llicències, règim jurídic, retributiu i disciplinari, incidències i control horari.   
- La tramitació dels assumptes que s'hagen d'elevar a la Comissió de secretaris autonòmics i sotssecretaris i al Consell, el trasllat dels seus acords i la custòdia dels certificats d'estos.  
Article 23  
Si resultara necessari per a atendre als servicis generals de les direccions generals de la conselleria, podran crear-se, per mitjà d'orde, unitats destacades de la Secretaria General Administrativa en els centres directius citats i, igualment, en els òrgans territorials que ho necessiten.  
Article 24  
L'Àrea d'Estudis i Documentació és una unitat d'estudi, d'assessorament i d'assistència tècnica al conseller, al secretari autonòmic, al sotssecretari i, si és el cas, a la resta d'òrgans directius de la conselleria.  
1. Són funcions de l'Àrea d'Estudis i Documentació les següents:  
- Assessorar, d'acord amb criteris de competència tècnica i des d'una perspectiva pluridisciplinari, el conseller, secretari autonòmic, sotssecretari i, si és el cas, la resta d'òrgans directius de la conselleria.  
- Reunir, elaborar i analitzar la informació i la documentació sobre les matèries pròpies de la conselleria, i preparar els estudis i els informes tècnics que siguen necessaris.  
- L'estudi, la proposta i la tramitació de les actuacions de la conselleria relacionades amb l'activitat parlamentària.  
- La preparació de les publicacions, periòdiques o no, de la conselleria i la prestació dels servicis de documentació i biblioteca sobre les matèries d'interés per a la conselleria.  
- La preparació de memòries i altres activitats dirigides a la difusió de les actuacions de la conselleria o al foment del coneixement i estudi de qüestions del seu interés.  
TÍTOL III  
De l'organització territorial  
Article 25  
1. Els servicis territorials són l'expressió organitzativa del principi de desconcentració que regix en l'activitat de la conselleria i tenen competències només en el seu àmbit territorial. Hi ha en l'actualitat els servicis territorials de Carreteres, de Transports i d'Energia, a Alacant, Castelló i València.  
2. Els servicis territorials, integrats en la conselleria d'Infraestructures i Transport, tindran a càrrec seu la gestió, el desenvolupament, l'assessorament i el control de les matèries pròpies en els seus respectius àmbits territorials. Al capdavant de cada Servici Territorial existirà un cap que dependrà orgànicament del sotssecretari de la conselleria i funcionalment del sotssecretari o del director general corresponent.  
Article 26  
Els servicis territorials de Carreteres exercixen les funcions que els delegue el sotssecretari o el director general d'Obres Públiques i, en concret, en els seus respectius àmbits territorials, les següents:  
- La redacció de projectes, així com la gestió i el control de les obres que se'ls encomane.  
- El manteniment, la conservació i la vigilància de la xarxa de carreteres autonòmica, i de les seues instal·lacions i elements patrimonials annexos.  
- La gestió del parc de maquinària i de vehicles, tallers, laboratoris i la resta d'instal·lacions.  
- Els treballs relatius a la defensa de les carreteres en situacions d'emergència o extraordinàries.  
- La formulació de propostes d'autorització i llicències la resolució de les quals siga competència del director general d'Obres Públiques en relació amb les activitats que s'exercisquen en la carretera i en les seues zones d'afecció.  
Article 27  
Correspon als servicis territorials de Transports les funcions que els delegue el sotssecretari o el director general de Transports i Logística i, en concret, en l'àmbit territorial de les seues respectives províncies, se'ls atribuïxen les funcions següents:  
- L'expedició, l'anul·lació, la suspensió i la rehabilitació d'autoritzacions de transports, sense perjuí de les competències dels ens metropolitans de transport .  
- Les autoritzacions d'activitats auxiliars i complementàries del transport.  
- Les autoritzacions provisionals d'ampliació de transports regulars de viatgers o de nous servicis en què hi haja urgència justificada, a fi d'adaptar-les a les necessitats del transport escolar i de menors.  
- Els certificats sobre les dades que es troben en els seus arxius i la compulsa de documents.  
- L'execució dels plans d'inspecció de la Direcció General de Transports i Logística i la tramitació d'expedients sancionadors.  
Article 28  
Els servicis territorials d'Energia exercixen les funcions que els delegue el sotssecretari o el director general d'Energia, en el seu respectiu àmbit territorial i, en concret, la gestió i l'execució de les funcions derivades del marc legal vigent i de la política de la Direcció General i dels seus programes d'actuació.  
DISPOSICIÓ DEROGATÒRIA  
Queden derogades totes les disposicions que del mateix rang o d'un rang inferior s'oposen al present decret.  
DISPOSICIONS FINALS  
Primera  
Es faculta el conseller d'Infraestructures i Transport per a dictar totes les disposicions que requerisca el desplegament i l'execució del present decret, en compliment del que disposa l'article 65 de la Llei del Consell.  
Segona  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
Valencia, 27 de juliol de 2007  
El President de la Generalitat,  
Francisco Camps Ortiz.  
El Conseller d'Infraestructes i Transport,  
Mario Flores Lanuza.


Còpia Permalink ELI